تورکیه-‌نین اؤتن ایلین سونو اعتباریله 22 میلیون 738 مین 300 اولا‌راق قئیده آلینان اوشاق اها‌لی‌سی اؤلکه اها‌لی‌سی‌نین 26،9 فایزینی تشکیل ائدیر.
تورکیه ایستاتیستیک تشکیلاتی 2021-جی ایل اوچون اوشاق ایستاتیستیک لرینی آچیقلاییب.
آدرسه اساس‌لی اها‌لی قئیدیاتی سیستمی‌نین نتیجه‌لرینه گؤره، تورکیه اها‌لی‌سی 2021-جی ایلین سونو اعتباریله 84 میلیون 680 مین 273 نفر اولوب، اونلاردان 22 میلیون 738 مین 300-و اوشاق‌دیر.
اوشاق اها‌لی‌سی‌نین 51،3 فایزینی اوغلان‌لار، 48،7 فایزینی ایسه قیزلار تشکیل ائدیب.
بیرلشمیش میللت‌لر تشکیلاتی‌نین تعریفینه گؤره، 0-17 یاش قروپو دا داخیل اولماقلا اوشاق اها‌لی‌سی 1970-جی ایلده عمومی اها‌لی‌نین 48،5 فایزینی تشکیل ائتدیگی حالدا، بو نیسبت 1990-جی ایلده 41،8 فایز، 2021-جی ایلده ایسه 26،9 فایز اولموش‌دور.
آوروپا بیرلیگینه عضو اولان 27 اؤلکه‌نین اوشاق اها‌لی‌سی‌نین نیسبت‌لری تحلیل ائدیلدیکده، 2021-جی ایلده آوروپا بیرلیگی-نین اوشاق اها‌لی‌سی‌نین نیسبتی اورتا حسابلا 18،2 فایز تشکیل ائدیب.
آوروپا بیرلیگینه عضو اؤلکه‌لر آراسیندا اوشاق اها‌لی‌سی‌نین ان یوکسک اولدوغو اؤلکه‌لر 23،9 فایزله ایرلاندیا، 21،5 فایزله فرانسا و 21،1 فایزله سوئد اولوب.
اوشاق اها‌لی‌سی‌نین ان آشاغی اولدوغو اؤلکه‌لر 15،8 فایزله ایتالیا، 15،9 فایزله مالتا، یوزده 16،5 ایله پورتوقالیا و آلمانیا اولوب.
تورکیه‌ده اوشاق اها‌لی‌سی‌نین نیسبتی‌نین 26،9 فایزله آوروپا بیرلیگی عضوو اؤلکه لریندن یوکسک اولدوغو گؤرولدو.
